le plan de vré petit jardin de Zallonock yn peu plus grand que celuy que je fy estant aux lieu. 
J'ay aussi trouué entre mes papiers vn Epigramme fantaftique, faict en Anuers pafsé longtemps, 
auquel quelqu'vn a volu monstrer fa fubtilité en la façon de l'écriture. 
Je fuis encores follicitant mon payement fans rien pouuoir impetrer: toutesfois l'Empereur 
ma promis à ce matin de me faire payer auant fon partement. Nous le voyrons. Je voudroye 
bien eflre vne fois expedié de cefte. Court, à fin de pouuoir recouurer ma liberté d’aller où il me plaira. 
Les affaires de nostre païs font encores fort troublees, et femble que le Roy de France f’en 
vueille aufsi mefler par le moyen de fon frere le Duc d'Alençon, ct qu'ils ont intelligence auec 
PEspagnol. S'il est ainfi, nostre poure pais f’en va entierement en ruine, et chacun en prendra 
fa part. Dieu nous vucille afsifter. Jay parlé a l’un des bons paintres de ceste ville lequel est de 
nostre païs, et f’entend fort bien en ceft art de paindre en murailles, et parois. Il iroit bien 
voluntiers vers vous pour veoir l’ouurages qu'il vous plairoit luy faire faire: Mais comme il a 
quelque befongne à faire pour fa M, laquelle il faut qu’il furnifse auant le departement de fad. 
M%, il ne peut a prefent faire led. Voyage. Mais f'il vous plait attendre jufques à 12. où 15. 
jours qu'il efpere que alors fa M% partira, il vous feruira tref voluntiers, et alors je luy pourray 
aufsi tenir compagnie, ce qu'il me feroit impofsible de pouoir faire auant le partement de l’Em- 
pereur. Car iceluy eftant party je feray en ma liberté foit que je foye payé ou non, par ce que 
je n’ay point deliberé de le fuyure. 
Je vous afseure qu'il ne fetrouue ici a grand paine paintre qui vaille, & qui f’entend bien en 
fon art: car la plus part ne font que apprentifs pourtñt ay-je parlé a celuy qui par le rapport 
mefme des meilleurs Maiftres, eft l’un des principaux, foit pour contrefaire au naturel, ou pour 
paindre quelque histoire et telles chofes femblables comme pourriez desirer. 
Monfieur Languet m'auoit promis de m'ecrire, et refpondre fur ce que luy auoye écrit de 
Vré part, par le fils de Chanchellier d’Angleterré lequel en pafsant par icy pour aller en Italie 
m'apporta de fes nouuelles vn peu avât mon partemêt pour Zallonock: mais je n'ay encores receu 
aucune lettre de luy: je ne fcay à quoy il peut tenir. Toutesfois le D. Camerarius m'a écrit qu'il 
fe tient encores à Francfort. Ou je feray fin, priant Dieu de Vous donner, Monfeigneur, en fanté 
et longue vie tout heur et contentement, et me recommandant bien humblemét à Vré bonne 
grace. De Vienne ce 2° de Juin 1578. Vré humble 
Charles de l'Eduse. 
Ilustri ac Mag‘ Domino, Domino Balthafari de Batthyan, Magistro Dapiferorum hæreditario 
Regni Vngariæ; et S. C. R. Q. M Confiliario fideliffimo etc. Dno fuo perpetua obfervantia 
colendo. 
No. 4. Ex Archivo Ducis Batthyäny, Kôürmend Hungariæ. 
Monseigneur, Le paintre duquel j’ay écrit à V. S. et lequel m'a tousjours promis de vous 
aller feruir en ce que defiriez estre faict a Zallonock: et encores à ce matin m'a promis de partir 
demain auec le S' Janko, est retourné à ce foir f’excufer qu'il luy estoit impofsible de tenir fa 
promefse, à caufe que l'Archiduc Ernest l'a enuoyé chercher depuis midy à fin de luy faire acheuer 
quelque pourtraicts qu'un Paintre de l'Empereur (lequel a esté contrainct de fuiure fa M) auoit 
commeñcé: dond j'ay esté grandement marry, tant pour me voir ainfi deceu, que pour ne pouoir 
fatiffaire à Vostre defir felon que j'eufse bien voulu. Car fi je ne me fufse afseuré de luy, j'eufse 
cherché les moyens pour en trouuer vn autre, et la besongne eust esté ja bien auancee, estant 
maintenant la faifon propice à ce faire. Il m'a promis d'en amener demain au matin vn autre: 
mais je ne icay f'il fera afsez fuffisant pour faire lad. befongne, comme je fuis afseuré que l’autre 
eust faict, ayant trauaillé auec louange pour plusieurs grands S'5 S'il me trompe il m'en faudra 
chercher un autre, auquel je pourray tenir compagnie la prochaine fois qu'il vous plaira enuoyer 
le S' Janko au quelque autre de vos gens en ceste Ville. Car comme l'Empereur ne m'a point 
depefché auant fon partement, ainfi qu'il m’auoit toufjours promis: ains a remis mon affaire entre 
les mains du S' Althan, je fuis contraindt d'attendre fon retour, à caufe qu'il est allé fur vne 
fienne pofsefsion à huidt lieues d’icy, et on attens de brief fon retour. Si ne me depefche alors 
et deuant fon partement pour Prag, je vous afsurre que je ne Courray point apres luy (car aufsi 
bien ne feroy-je que perdre mon temps et ma paine) mais je m'employeray a autre chofe dond 
je tireray plus de contentement: et feroye fort joyeux de vous pouoir tenir copatonie au voyage 
que j'entens auez deliberé faire au païs d’Esclauonie, fi vous l'entrepreniez feulement en dedans quinze 
jours. 
(206) 
